**מיסים למתקדמים א' – שיעור 4**

**סעיף 103ג(9)- הפרות מותרות**

התנאים הם:

1. **מכירה של 10% לכל היותר –** אחד או יותר מבעלי הזכויות מכר במכירה מרצון 10% מהזכויות שהיו לו בחברה הקולטת או בהסכמת בעלי הזכויות האחרים. אחוז גבוה יותר ובלבד שסך הזכויות הנמכרות לא יעלה על 10% מכלל הזכויות בחברה לפני המכירה לחיצוניים
2. **הקצאת מניות חדשות לחיצוניים במסגרת גיוס הון-** הקצאה למי שלא היה בעל זכויות בחברה הקולטת לפני ההקצאה – ניתן להקצות בשיעור של 25% מהון המניות לפני ההנפקה – בתוך הכסף או 20% לאחר ההקצאה לא תחשב כהפרה של סעיף 103ג של תנאי המיזוג.
3. **הנפקה לציבור-** ניתן להציע לציבור מניות בשיעור של עד 49% מהזכויות בחברה (הנפקה בבורסה)
4. **מכירה שלא מרצון 103ג(9א)-** כהגדרתו בסעיף
5. **מכירת כל הזכויות בחברה הקולטת לאחר שנה לפחות ממועד המיזוג –** מיזוג שכשל בהתאם לסעיף 103ג(9א)(2) במידה ואחד או יותר מבעלי הזכויות מכר בתקופה שתחילתה שנה ממועד המיזוג את כל הזכויות שהיו לו בחברה הקולטת לרבות זכויות של צד קשור לו, בתמורה למזומן בלבד. לא יראו בכך הפרה של הוראות המיזוג ובלבד שהרוכש יכנס לנעלי המוכר לעניין המשך ההחזקה בתקופת המגבלות.

**סעיף 103ה+103ו**

הטיפול זהה ל-104ה ו-104ו כפי שלמדנו

**סעיף 103ד מיעוט מורד**

מיעוט שמתנגד למהלך המיזוג חוק החברות מקנה לביהמ"ש סמכות לקבוע בצו המיזוג הסדרים שעה שבעל המניות בקרב המיעוט מתנגד למיזוג. וזאת במטרה למנוע סיכול מיזוגים ע"י בעלי מניות המיעוט.

לפיכך נקבע כי תשלום במזומן לבע"מ המיעוט לא ישלול את ההטבות בהתקיים התנאים הבאים:

1. המיעוט מתנגד לצו המיזוג בביהמ"ש
2. המיזוג נעשה עפ"י צו המיזוג (במיזוג עפ"י פרק שמיני לא חלה ההקלה האמורה אלא רק במיזוג עפ"י צו )
3. המיעוט מכר את כל זכויותיו בחברה המעבירה ולא קיבל כל זכות בחברה הקולטת (היפרדות מוחלטת)
4. המיעוט יחויב במס רוו"ה ובמס שבח כלומר, לגביו הטבות הסעיף לא יחולו

**"בעל מניות מיעוט" –** מחזיר פחות מ-25% מזכות כלשהי בחברה

**סעיף 103ט פרה רולינג (אישור מראש)**

פרה רולינג חל על סעיפים:

104ב(ו)- חברות אחיות

104ג – הנפה

חברה זרה

103- כאשר מבקשת ליישם את התקנות המקלות (1:9 ללא הגבלה)

103יג- איגוד מקרקעין

103כ – מיזוג על הדרך של החלפת מניות

כל הסעיפים הללו חייבים את אישור המנהל .

הסעיף קובע כי מיזוג בעיקרון אינו חייב בקבלת אישור המנהל למעט המיזוגים בסעיפים 103כ ו-103יג כמו"כ אם החברה ביקשה ליהנות מההקלות בתקנות כפי שלמדנו היא נדרשת גם כן לפנות למנהל ולקבל את אישורו לכך וכן כשמדובר במיזוג שהחברה הקולטת היא חברה זרה. יחד עם זאת תמיד קיימת אפשרות לפנות למנהל ולקבל את אישורו אך זה לא חובה . בנוסף, יש אגרת טיפול. קיימת חובה לפנות למנהל גם בהעברת נכסים לפי 104ב(ו) וכם ב-104ג

**סעיף 103יג – מיזוג איגודי מקרקעין**

מיזוג שאיגודי מקרקעין צד לו אינו זוכה להטבות באופן אוטמטי על מנת לבצע מיזוג בין חברות שכולן או חלקן איגודי מקרקעין נדרש אישור המנהל.

**סעיף 103י- מתן הטבות ושלילתן**

במידה ויתברר כי לא התקיים אחד מן התנאים בסעיף 103ג יודיע פ"ש לצדדים למיזוג ויבוטלו ההטבות למפרע החל מהמועד שניתנו. הצדדים למיזוג ובע"מ בהם יחויבו במיסים מהם ניתן להם פטור בתוספת הפרשי הצמדה ממועד המיזוג. הצדדים למיזוג ובעלי המניות יחוייבו למעשה במ"ה, מס רוו"ה, מס שבח, מס רכישה מלא. כאשר כל צד למיזוג ישא באופן ספציפי במיסים מהם היה פטור וכן יוחזר הגלגל אחורנית לעניין המחיר המקורי ומועד הרכישה.

**סעיף 103ח – קיזוז הפסדים**

מטרת הסעיף להגביל את העברת ההפסדים מלפני תקופת המיזוג:

1. הפסדים עסקיים שוטפים 103ח(א), והפסדי הון 103ח(ב) שנצברו טרם המיזוג, יותרו בקיזוז כנמוך מבין השניים הבאים:
2. 20% מההפסד המועבר (ההפסד המועבר מורכב מסכום ההפסדים בשתי החברות המעבירה והקולטת מלפני המיזוג).
3. 50% מההכנסה החייבת של החברה הקולטת בשנת המס לפני קיזוז הפסדים אלו.

כלומר, הפסדים עסקיים והפסדים הוניים שמקורם בתקופה שמלפני המיזוג לא יותרו בקיזוז כנגד ההכנסה של החברה הממוזגת או כנגד רוו"ה לרבות שבח שנוצר בה אלא על פני 5 שנים בלבד

1. ההפסד הנוסף סעיף 103ח(ג), כאשר ההכנסה האפקטיבית היא מגבלת ההכנסה החייבת כנגד ההכנסה החייבת נוצר "הפסד נוסף" על הפסד זה לא יחולו מגבלת ה-20% אלא רק מגבלת ה-50% מההכנסה החייבת. כלומר, בשנים הבאות יותר הפסד זה לקיזוז בנוסף להפסדים השוטפים המותרים בקיזוז במגבלת סעיף 103ח(א) כל עוד מתקיימת מגבלת ה-50%.

**הערות:**

1. בחלוף 5 שנים ממועד המיזוג יותר ההפסדים שמקורם לפני המיזוג ללא כל הגבלה .
2. אם לא ניתן לקזז בשנה מסוימת, נקזז בשנה העוקבת את ההפסד הנוסף ואם נוצר מצב שבשנה מסוימת לא היתה הכנסה חייבת כי אם הפסד שמועבר לשנה העוקבת למעשה בשנה העוקבת קיימים שני הפסדים:
3. הפסד נוסף
4. הפסד מועבר רגיל

**נשאלת השאלה מה סדר הקיזוז?** קודם נקזז את ההפסד הנוסף כי הוא מוגבל יותר אח"כ נקזז את ההפסד המועבר הרגיל. קביעה זו אינה חד משמעית ואם בנסיבות המקרה עדיף לקזז אחרת נעשה זאת.

**דוגמא:**

**סך ההפסדים המועברים 1,500**

**הכנסות חייבות:**

|  |  |  |  |  |  |
| --- | --- | --- | --- | --- | --- |
|  | **שנה 1** | **שנה 2** | **שנה 3** | **שנה 4** | **שנה 5** |
| **הכנסה חייבת** | **0** | **1,000** | **1,000** | **(200)** | **1,000** |
| **פיתרון:** |  |  |  |  |  |
| **20% מההפסד** | 300 | 300+300=600 | **300+100=400** | 300 | 300+300=600 |
| **50% מההכנסה החייבת** | **0** | **500** | 500 | **0** | **500** |
| **הכנסה חייבת** | **0** | **500** | **600** | **0** | **300** |
| **הפסדים שקוזזו** | **0** | **500** | **400** | **200** | **500+200=700** |
| **הפסד נוסף** | 300 | 100 | --- | 300 | 100 |